ועדת העבודה, הרווחה והבריאות, כנסת 18, פרוטוקול מספר 364, 2010-11-10 10:00

חיים כץ: בוקר טוב, יום רביעי בשבוע, ג' בכסליו, 10 בנובמבר 2010, אני מתכבד לפתוח את ישיבת ועדת העבודה, הרווחה והבריאות, והנושא: הסדרת השימוש בקנביס רפואי בישראל.

חיים כץ: דיון מספר חמש.

חיים כץ: בדיון האחרון  משרד הבריאות אמר שהוא יילך לקבוע הסדרים, תקנות.

חיים כץ: אנחנו במקביל כתבנו הצעת חוק שחתמנו עליה כל חברי הוועדה.

חיים כץ: אנחנו לא הגשנו את הצעת החוק כי חיכינו לדיון הזה, והדיון תואם עם רוני גמזו ובועז לב.

חיים כץ: בבקשה, ד"ר בועז לב, משנה רפואי למנכ"ל.

בועז לב: ברשותך, אקצר.

בועז לב: במהלך התקופה הזאת ובעידודה של הוועדה ותודה לכל המשתתפים.

בועז לב: אני חושב שהתקדמנו מאוד כאשר מונתה ועדה שכללה את כל מי שנוגע לעניין ויכול לסייע בקידומה של ההסדרה.

בועז לב: דוח הועדה יצא וכבר יצא לדרך גם כן יישום דוח הוועדה.

בועז לב: ברשותך, אני אבקש את ד"ר יהודה ברוך להציג את דוח הוועדה.

חיים כץ: הוא היה חלק מהוועדה.

בועז לב: הוא היה ראש הוועדה.

חיים כץ: בבקשה.

יהודה ברוך: אנחנו מציגים את נושא פעילות הוועדה הבינמשרדית.

יהודה ברוך: הוועדה הכילה גורמים מהרבה משרדי ממשלה, במשטרת ישראל, משרד החקלאות, הרשות למלחמה בסמים ועוד גורמים.

יהודה ברוך: ההיתר הראשון בשימוש במריחואנה ניתן ב-1993, והיום אנחנו כבר עומדים על כ-4,500 היתרים, כלומר, משתמשים שמשתמשים כרגע.

יהודה ברוך: בעקבות העלאת המודעות אנחנו רואים עלייה משמעותית בנושא.

יהודה ברוך: הגרף הורוד הוא הגרף המשמעותי – בעצם התפתחות סך הרשיונות רק בשנה האחרונה, משלהי 2009 שעמדנו על סדר גודל של 2000 רשיונות פעילים, זה רק רשיונות פעילים זה לא מצטבר, ואנחנו עומדים כיום כסדר גודל של 4,500 רשיונות פעילים.

חיים כץ: כמה במצטבר?

יהודה ברוך: במצטבר אנחנו עומדים על משהו בערך כ-6,000.

יהודה ברוך: זאת אומרת ש-1,500 רשיונות זה רשיונות לא פעילים, אנשים שנפטרו, אנשים שהפסיקו טיפול.

יהודה ברוך: שאר החלוקה זה פשוט החלוקה בין המגדלים השונים, במהלך התקופה היה לנו מגדל שלצערי הגידול היה לא טוב, היינו צריכים להשמיד אותו ולחלק את המטופלים בין שר המגדלים וכדומה.

משה (מוץ) מטלון: היה מחסור?

יהודה ברוך: לא היה מחסור בשום שלב כיוון שדאגנו באופן קבוע שיהיה מספיק באפר.

יהודה ברוך: היתה בעייתיות שאני חושב שעברנו אותה בסך הכל בשקט, עובדה שזה לא עשה שום כותרות ושום רעש והיינו צריכים להעביר 800 חולים מספק אחד ולפזר אותם בין שאר הספקים.

עפו אגבאריה: כמה סך הכל ספקים יש?

עפו אגבאריה: מגדלים אולי יש יותר, יש גם מגדלים ויש ספקים, איך זה מתחלק?

יהודה ברוך: אנחנו קוראים למגדל ספק ברגע שהוא מתחיל תכלס לספק, ישנן 12 קבוצות של בעלי אישור היום לגידול, אבל כרגע מספקים בפועל 7 כשהאחרון הצטרף ממש בתחילת החודש האחרון למעגל.

עפו אגבאריה: יש חלוקה בין הספקים לגבי מקבלי הטיפול?

יהודה ברוך: בעיקרון כן.

יהודה ברוך: כאשר החולה מגיש בקשה, אני קובע מי הספק.

יהודה ברוך: אם החולה רוצה להחליף ספק הוא כותב מכתב וזה אוטומטית מתקבל, הוא לא צריך גם להסביר למה.

עפו אגבאריה: אלה שמקבלים את הטיפול זה שווה בין כל הספקים?

יהודה ברוך: בעיקרון, זה שווה בין כל הספקים תלוי בתקופות, כיוון שאנחנו כן דורשים שיהיה להם אישורי המשטרה, היתה קבוצה אחת שלא נתנו להם חולים חדשים מכיוון שהיתה בעיה מול משטרת ישראל שלא היה להם אישור, הפעלנו סנקציה.

יהודה ברוך: כמו שאמרתי, היתה קבוצה אחת שמבעיית גידול טכנית, הם הודיעו והם יזמו את זה, אבל הם אמרו הגידול לא יצא ברמה מספקת, נסגור את הגידול, והיינו צריכים להעביר את ה-800 חולים, דברים רגילים של ניהול שוטף.

יהודה ברוך: הוועדה כמו שאמרתי כללה מעבר לנציגים של הממשלה גם את נציגי החולים, לפחות יושבים כאן שניים מהם, וגם נציגי ציבור גם של צרכני בריאות ישראל וגם את עורך דין עופרה גולן כנציגת ציבור נוספת.

חיים כץ: המגדלים לא היו חברים בוועדה?

אלכס ברק: גם החולים למעשה לא.

חיים כץ: סליחה.

יהודה ברוך: היו נציגי חולים כאמור.

חיים כץ: מי קבע את נציגי החולים?

יהודה ברוך: מנדי.

עפו אגבאריה: מה זה מנדי?

חיים כץ: מי קבע את איזה נציגי חולים יהיו?

יהודה ברוך: בעיקרון אנחנו קבענו.

יהודה ברוך: יש קבוצה שנקראת צרכני בריאות ישראל, זו עמותה או קבוצה, משרד הבריאות עובד איתה שנים בכל הנושאים של הרפואה, לאו דווקא ספציפית בקנביס, כל פעם שאנחנו מבקשים נציגי חולים אנחנו מזמינים את צרכני בריאות ישראל להיות נציגי החולים, כלומר, זה לא משהו שעכשיו בחרנו לטובת הקנביס הרפואי אדם מסויים.

עפו אגבאריה: זה לא אותם חולים, זו  אוכלוסייה אחרת.

חיים כץ: נרשום את השאלות בצד, אם נרצה לשאול נשאל, אחרת לא נגיע לשום מקום.

יהודה ברוך: עסקנו בנושא של תהליך מתן הרשיונות במקור להספקת הקנביס למטופלים, וסוגיית הגידול העצמי במספר המגדלים העתידי – בדרך חלוקת הקנביס למטופל שקיבל את הרשיון ובסוף הסברה והדרכה גם למטופלים אבל גם למטפלים.

יהודה ברוך: בעיקרון חשבה הוועדה שהכי נכון שהמדינה תגדל בפועל את הקנביס, אנחנו מעריכים שזה המלצה מהסוג שהסבירות ליישומה הוא נמוך, לכן המלצנו על אופציות נוספות, אבל שיהיה ברור שהנכון ביותר לדעתנו זה שהמדינה תיקח אחריות ותגדל בעצמה את הקנביס.

חיים כץ: אבל?

יהודה ברוך: כמו שאמרתי, כיוון שאנחנו מעריכים שהיישום נמוך, עשינו את ההמלצות הנוספות, אבל חושבים שזה יהיה המלצה הברורה שנתנו.

חיים כץ: משרד הבריאות אישר את זה, הסכים?

יהודה ברוך: להבנתי, לאור זה שד"ר רוני גמזו שיושב לידך קיבל את כלל המלצות הועדה, אני מניח שהוא מקבל את טענתנו שזה לא ישים.

רוני גמזו: ההחלטה בסופו של דבר זה לאפשר גם למסגרות אחרות.

חיים כץ: מה זה גם?

חיים כץ: זאת אומרת גם המדינה תגדל?

רוני גמזו: אם המדינה תרצה לגשת למכרז, עם גוף תחת הממשלה ירצה להשתתף ולגשת למכרז, אז זה יהיה.

עפו אגבאריה: למה לא לעשות עמותה של המגדלים?

חיים כץ: יש פה ניגוד אינטרסים.

רוני גמזו: המגדלים יכולים להתאגד, זו אפשרות גם כן, אנחנו לא מונעים את זה.

יהודה ברוך: תוקם ועדת היגוי עליונה בכל נושא הקנביס הרפואי שמורכבת מנציגי המשרדים הרלבנטיים.

יהודה ברוך: המימון לצערי ולצערנו היום בשלב זה המימון יהיה בעיקרו על המטופל, דהיינו, עלות ההוצאות הישירה של הגידול האספקה החלוקה והניהול יהיה על המטופל דרך גביית דמי שימוש, החליט מנכ"ל משרד הבריאות שהוצאות נלוות כגון ההוצאות שנופלות על המשטרה, ההוצאות שנופלות על משרד הבריאות - בעצם מתן הרשיונות זה באחריות המשרדים עצמם.

חיים כץ: כמה זה עלות?

יהודה ברוך: מעריכים אותה שלא תעלה על 400 שקלים פלוס מע"מ לחולה לחודש.

עפו אגבאריה: על איזה מנה מדובר?

יהודה ברוך: אני מדבר על המנה המקסימלית.

יהודה ברוך: המנה שמאושר כיום זה  100 גרם, אבל צריך לזכור שאולי ננקוט בשיטה שאנחנו עושים היום שהמחיר הוא קבוע ולא פר גרם לחולה.

יהודה ברוך: החולה משלם 360 שקל לחודש אם הוא לא רוצה שיביאו לו הביתה, יש גם עלויות נוספות וכדומה, אבל זה 360 שקלים לחודש ללא קשר לכמות שהוא מקבל.

יהודה ברוך: אם הוא מקבל 20 גרם או 100 גרם הוא עדיין משלם 360 שקלים.

עפו אגבאריה: זה הצעה לאיך להעביר את זה.

יהודה ברוך: זה הצעה לאריזה.

חיים כץ: באחד הדיונים שנערכו פה, בסידרה כמדומני, אתה או מי ממשרד הבריאות אמר שהמחיר הזה שאתה מדבר עליו יכסה גם את אלה שלא מסוגלים לשלם למטופלים את הכסף, זכור לך משהו?

יהודה ברוך: אכן זכור לי.

יהודה ברוך: אנחנו מקווים שזה אכן יכסה.

חיים כץ: איך יכסה אם אתה אומר שכולם יצטרכו לשאת בזה?

יהודה ברוך: התשלום הזה מכיל איזשהו מרווח ביטחון.

יהודה ברוך: תצטרכו לדון, הוועדה - - -

חיים כץ: מה זה איזשהו מרווח ביטחון?

חיים כץ: 10%, 20%, 30%?

יהודה ברוך: כ-10% מרווח ביטחון – לכן אני לא יודע להגיד את המחיר הסופי,  זה אחד ההמלצות, יוצאים במכרז למגדלים.

חיים כץ: כמה עלות כל הפרוייקט?

יהודה ברוך: עלות כל הפרוייקט קשורה למספר החולים.

חיים כץ: היום יש 4,500, לכמה אתם שואפים להגיע, כמה אתם חושבים שצריך לתת במדינת ישראל?

יהודה ברוך: הצגתי בעבר שלהערכתי  40 אלף.

יהודה ברוך: זה בתנאי שנשמרים בהתוויות הנוכחיות ולא עושים הרחבה של ההתוויות.

יהודה ברוך: שנית, אין איזה תרופה חדשה, תרופת פלא שנכנסת לשוק.

יהודה ברוך: דבר שלישי, יש תרופה שכנראה תיכנס לשוק בשבועות, בחודשים הקרובים, בתהליך רישום שנקראת "סאטיווקס", זו תרופה שמייצרת אותה חברת G.W. שהיא בנויה על תמצית של קנביס שמכיל את שני החומרים הפעילים THC, CBD  ביחס אחד לאחד.

חיים כץ: כמה היא תעלה?

יהודה ברוך: אני לא יודע.

עפו אגבאריה: היא תעלה הרבה.

צחי כהן: 200 שקלים.

יהודה ברוך: דיברתי עם חברת ניאופרם, הערכה היא אכן שהמחיר לצרכן יהיה 2,000 שקלים.

יהודה ברוך: הם מקווים כיוון שזאת כן תרופה שהם יצליחו להכניס אותה לסל הבריאות, במידה ויצליחו אז העלות ללקוח או לחולה היא כמובן תהיה פחותה בהרבה.

חיים כץ: היא תהיה פחותה מ-360 שקלים.

מידד גיסין: היא תיכנס לתוך התקרה אם היא תהיה בסל.

אלכס ברק: היא בכל מקרה לא מזור טבעי.

חיים כץ: בשנתיים הקרובים, אנחנו הולכים עכשיו לתקצב דו שנתי – 2011, 2012, כמה אתה חושב שיהיה מספר המשתמשים?

חיים כץ: בערך פלוס מינוס אחוז וחצי.

יהודה ברוך: להערכתי נגיע לסדר גודל של בין 10 ל-11 אלף מטופלים.

חיים כץ: אז העלות של כל הפרוייקט הזה כמה תהיה?

אלכס ברק: 40 מליון שקלים.

חיים כץ: 40 מליון שקלים מי יביא הכסף?

חיים כץ: משרד הבריאות.

יהודה ברוך: לא. זה בדיוק העניין.

יהודה ברוך: אם אתה לוקח מהחולה 400 שקלים בממוצע פלוס מע"מ אתה מקבל 416 מליון שקלים אם החישוב יצא לי מוצדק.

אילן גילאון: אתה מדבר על חודשי?

עפו אגבאריה: מי קבע שהמנה החודשית זה 100 גרם?

חיים כץ: אנחנו לא שם.

חיים כץ: עזוב רגע רפואי, אנחנו חיים אם זה קיים או לא.

חיים כץ: אתה שואל מי יישב ליד הנהג באוטו שנגריל במגן דוד אדום.

חיים כץ: בוא נקנה את הכרטיס קודם.

עפו אגבאריה: שמעתי שמחלקים - - -

חיים כץ: לא מחלקים - אין פרוייקט.

אלכס ברק: מתחיל ב-30 גרם - - -

עפו אגבאריה: אבל יש 4,500 - - -

חיים כץ: עזוב, זה אופרה אחרת.

חיים כץ: אם נעצרים ב-4,500 אפשר לסגור את העסק.

עפו אגבאריה: זה בטוח יהיה יותר.

חיים כץ: או שאתה צריך לבנות מתווה שמשרד הבריאות לוקח בו חלק וזה לא מתווה קל מפני שחברות התרופות  שיימכרו פחות תרופות יפעילו לחצים לא מעטים כפי שהם עושים היום, וזה נראה כך כמו שזה נראה, וזה נמשך גם כן בגלל חברות התרופות.

חיים כץ: לא יודע כמה סמינרים הם סיבסדו לאנשים שייצאו יטיילו.

אלכס ברק: מפעילים.

מנדי לייטון בלישה: אנחנו לא מרגישים שום לחץ מחברות התרופות.

אלכס ברק: אמרת את זה שלוש פעמים שהיא לא מייצגת אף אחד, והיא מייצגת ואני מייצג ותפסיק עם המשפט הזה לפני שיסבירו מה אתה מייצג.

חיים כץ: אלכס, לא מובילים למקום נכון.

חיים כץ: אני רוצה לדעת על התקציבים.

יהודה ברוך: חלק מהמלצות הוועדה זה לצאת במכרז מגדלים שהמכרז כבר כמעט מוכן.

יהודה ברוך: חלק משמעותי מהמכרז הוא על המחיר.

יהודה ברוך: יש לנו כמובן את הערכות שלנו, אני מעדיף לא לחשוף אותן כאן בפורום המגדלים, וכבר להגיד להם מה המחירים שאנחנו צופים.

חיים כץ: אתה בטח רוצה לעשות עסקים, הלוא זה עסק, זה יהפוך להיות עסק.

יהודה ברוך: אני לא רוצה לעשות עסקים.

חיים כץ: אתה בשם המדינה, בעסק הם צריכים להרוויח, אם הם לא ירוויחו העסק יקרוס, לא עושים עסקים עם מי שהוא לא מפסיד, לא מנצחים את המגדלים, הם לא הפילנתרופיים של אף אחד.

חיים כץ: במכרז הזה אתה לא יכול לנצח אותו במחיר.

יהודה ברוך: לכן אנחנו עשינו את החישוב שלנו כמה עלות שאנחנו צופים שזה עולה.

יהודה ברוך: אני לא אגיד כאן, אסביר לך גם למה.

יהודה ברוך: אנחנו עשינו את החישוב שלנו כדי לדעת מה המחיר הסביר שמי שנותן נמוך ממנו, אנחנו נדע להגיד שהוא לא זוכה במכרז כיוון שהוא לא עשה חישובי עלויות נכון ויקרוס.

יהודה ברוך: מצד שני, להגיד כאן מה המחיר הסביר מול כל המגדלים זה פוגע - - -

חיים כץ: מי זה אנחנו?

יהודה ברוך: אנחנו עשינו ומשרד הבריאות יחד עם הרשות למלחמה בסמים ויועץ מיוחד שרשות למלחמה בסמים - - -

חיים כץ: יועץ שמבין בגידולים בהשקייה בחממות בטמפרטורות?

יהודה ברוך: מר עומר נציג משרד החקלאות היה היועץ שלנו בעניין, כלומר, עשינו את העבודה המיטבית שאנחנו יודעים לעשות, ואני באמת חושב שהיא עבודה טובה.

יהודה ברוך: נתנו מענה לכל הדברים.

יהודה ברוך: יציגו המגדלים הסברים לעלויות אחרות נדון בהן אחרי המכרז, אחרי שהם יגישו את ההצעות.

חיים כץ: כמה משרד הבריאות מוכן להשתתף בפרוייקט בכסף?

רוני גמזו: הנושא של הקנביס הרפואי בכלל לא קיים בתקציב משרד הבריאות, כשהציגו לי את מסקנות הוועדה היה אפשר לקחת את  כל האופרציה הזאת ובאופן כאילו אדיש להפיל הכל על האזרח.

רוני גמזו: לכן אני החלטתי שלא.

רוני גמזו: אמרתי אין לי ברירה, חלק גדול מאוד מכל תהליך האופרציה, כל העלויות של הרשות למלחמה בסמים, כל העלויות של משרד הבריאות, כל העלויות של משרד החקלאות, כל זה יהיה עלינו, אין לנו תקנים לזה, אין לנו שום תקציב לזה, יהיה עלינו ואנחנו נמצא את הפתרון.

רוני גמזו: שאלו אותי במשרד לביטחון פנים מאיפה אני אביא את זה, זה לא קיים ברשות למלחמה בסמים, כנ"ל משרד החקלאות.

רוני גמזו: אני אצטרך ואני מתחייב כאן למצוא פתרון.

חיים כץ: איזה חלק מהפרויקט?

חיים כץ: אתה תיקצבת את הפרוייקט, מה שהוא אמר עכשיו איזה חלק זה מהעלות של הפרוייקט?

יהודה ברוך: התשובה היא חד משמעית, לפי ההנחיה של ד"ר גמזו זה לא מופיע בעלויות הפרוייקט.

רוני גמזו: העלויות סביב ה-5 מליון שקלים, קשה לי לדעת במדוייק, עדיין אין פירוט מלא, כי גם הרשות לא אמרה לנו בדיוק מה הם צריכים, אבל זאת הערכה שאנחנו ביצענו למהלך הזה.

חיים כץ: כמה אנשים צריכים לתפעל את האופרציה הזאת?

יהודה ברוך: על איזה אופרציה בדיוק אתה מדבר על המגדל?

חיים כץ: 11 אלף צרכנים של הכל.

רוני גמזו: יש עלויות למגדל.

רוני גמזו: יש עלויות לחברת האספקה.

רוני גמזו: יש עלויות שיווק שצריך להגיע בסופו של דבר לציבור.

רוני גמזו: חלק ממסקנות הוועדה אתם תראו אותם שהמגדל לא מספק ללקוח הסופי.

רוני גמזו: רוצים לנתק את הקשר בין מגדל לבין לקוח סופי, אני חושב שכולנו מבינים שזה נדרש.

ברק אלכס: אני לא מבין שזה נדרש.

רוני גמזו: כל זה יוצר איזשהם עלויות פנימיות.

רוני גמזו: העלויות הפנימיות הללו גם היום האזרחים משלמים, אנחנו לא רצינו להעלות את המחיר לאזרחים, לכן קבענו איזשהו סכום שנאמר כאן סביב ה-400 בחודש כדי שהעלויות לאזרחים לא יגדלו.

חיים כץ: כמה הם משלמים היום?

יהודה ברוך: 360 שקל לחודש רק עבור קבלה, אם הוא מבקש משלוח הביתה הוא משלם 116 הדרכה, אם הוא רוצה את זה כגלגול סיגריות הוא משלם בנוסף.

חיים כץ: כמה עולה תשלום ראשוני - - -     	כמה אתה רוצה להעלות לו את זה עכשיו?

יהודה ברוך: ל-400  פלוס מע"מ.

יהודה ברוך: הסברתי למה אני לא יכול לתת מחיר סופי.

צחי כהן: פלוס מע"מ.

חיים כץ: היום הוא משלם 360 פלוס מע"מ?

יהודה ברוך: אם הוא רוצה אותו מגולגל, או בצורת שמן, או בצורת עוגיות הוא משלם תוספת -משתנה בין כל חברה, עד איזה סכום שאני קבעתי אותו כגג, פחות הם רשאים לגבות, הם לא רשאים לגבות - - -

עפו אגבאריה: זה כולל הדרכה?

יהודה ברוך: הם גובים 116 שקלים חד פעמי.

חיים כץ: אני מדבר על חודשי קבוע.

יהודה ברוך: אם הם רוצים הובלה עד הבית הם משלמים 100 שקלים לחודש.

רוני גמזו: להערכתנו היום משלמים יותר.

חיים כץ: בבקשה.

יהודה ברוך: 100 שקלים לחודש, בכוונה הגבלתי את זה לחודש, כיוון שיש חברות שעושות  4 משלוחים שבועיים, ויש חברות שעושות משלוח אחד חודשי.

יהודה ברוך: לא הייתי מוכן שחולה ישלם פר משלוח כיוון שזה תמריץ לעשות כמה שיותר משלוחים.

יהודה ברוך: המחיר הוא מחיר חודשי, המחיר הזה יישמר.

יהודה ברוך: כשאנחנו מדברים על 400 שקלים פלוס מע"מ זה עד ללקוח בביתו, בין אם זה דרך אספקה, דרך בתי המרקחת שאנחנו המלצנו על זה אבל עדיין צריכים לבדוק איך זה מבוצע, ויש לנו הצעות ואנחנו בודקים את זה כרגע.

יהודה ברוך: בין אם זה אספקה באמצעים של הובלה עד הבית, בין אם זה חברה זו או אחרת, וגם פה יש עלויות כיוון שפנינו לחברות שונות אנחנו פונים לקבל הצעות, אבל המחשבה שנצא בקרוב למכרז המגדלים - נסיים אותו אני מקווה שאנחנו נצא בקרוב למכרז המגדלים, נסיים אותו אני מקווה עד סוף השנה הנוכחית, במהלך החודשים לאחר מכן במידה ויהיו ספקים חדשים - קבענו את ה-1 ליולי כמועד, נעסוק בכל החלק של האספקה עד הלקוח.

אילן גילאון: איך קבעתם את ה-400 שקלים אם אתם עוד לפני מכרז בכלל?

יהודה ברוך: 400 פלוס מע"מ זה יוצא - - -     	לפי מחיר מסויים, לכן אנחנו מגיעים ל-400 שקלים.

יהודה ברוך: אם במכרז באמת יהיה יותר זול בייצור, כמו שהוא אומר אז מאה אחוז, אז יהיה יותר זול ביצוא כמו שהוא אומר, ואז הוא יחזיר את המחיר הכללי, נכון.

צחי כהן: אני מנכ"ל "תיקון עולם".

צחי כהן: אני הרצתי את הנושא הזה, זה לא משרד הבריאות ומשטרת ישראל.

צחי כהן: לפני חמש שנים האבא והאמא שלי לקחו כסף פרטי והשקיעו ופתחו את הרעיון ואת הנושא הזה, לא היה שום דבר לפני כן, היו 13 חולים.

צחי כהן: יהודה ברוך פה ובועז לב הם יכולים לתת עדות.

צחי כהן: לפני כן לא היה קיים הנושא.

צחי כהן: במשך כל פעילות הוועדה הזאת לא הרימו טלפון, לא פגשו אותנו, לא קבעו איתנו, אני רק שומע בליל של שטויות בלי סוף לגבי תכנית לטפל בחולים.

צחי כהן: אני מעסיק 50 עובדים שכולם נכים שמטפלים, מנסים לבנות.

צחי כהן: אנחנו משקמים את האנשים מחדש - - -

חיים כץ: אתה מעסיק אותם בשכר?

צחי כהן: כולם בשכר, בחברת תיקון עולם.

צחי כהן: אני נותן ל-500 חולים בחינם בלי כסף, רק מי שיש לו התווייה של ביטוח לאומי.

חיים כץ: לקחת את זה כסטרט-אף?

צחי כהן: לא, אנחנו משפחה שאנחנו כוהנים, כהן צדק אולי קצת יבין כהן משוגע אחר.

צחי כהן: אנחנו מאמינים שאנחנו צריכים לטפל ולתקן.

צחי כהן: אנחנו נקראים תיקון עולם במטרה מסוימת.

צחי כהן: פנינו למשרד הבריאות, פנינו לעזרת משטרת ישראל, כולם לא מתייחסים אלינו, היחידים שמתייחסים אלינו זה ועדת הכנסת.

צחי כהן: אנחנו לוקחים חולים - - -

חיים כץ: ועדת העבודה והרווחה והבריאות של הכנסת.

חיים כץ: ועדת הכנסת זו ועדה אחרת.

צחי כהן: פניתי ליהודה ברוך.

צחי כהן: אמרתי ליהודה בוא נכניס כתנאי התוויה שכל חברה שרוצה למכור קנביס בישראל, כל מי שיש לו מוכר כביטוח לאומי - יקבל בחינם.

חיים כץ: נשמע בקשב, לאט לאט.

צחי כהן: אף אחד לא קרא לנו, אף אחד לא הכיר בנו.

צחי כהן: אנחנו מטפלים ב-80% מהחולים.

צחי כהן: הוא צעק פה 4,500 חולים.

צחי כהן: כיום במשרד הבריאות יש מקסימום 3,500 חולים, כל השאר זה חולים שנפטרו לא במערכת, כל שאר החברות מחזיקים קרוב ל-300, 400 חולים, אנחנו מחזיקים את כל השאר – 80%-85%.

צחי כהן: לא קראו לנו להתדיינות, לא שאלו אותנו מה המחירים לחולים, איך לטפל בחולים, מה לעשות עם חולים, איך חולה נראה, למה אין פה שימוע ציבורי שנקרא ל-100, 200 חולים - - -     	למה לא נעשה גילוי נאות מיהם חברי הוועדה, מה הקשרים שלהם אחד אחד.

מנדי לייטון בלישה: הכל נעשה.

צחי כהן: סליחה.

צחי כהן: למה אנחנו לא עושים גילוי נאות מה הקשרים שלהם, מה הרצונות שלהם, מה התכניות שלהם לעתיד, איך הם בונים את הדברים.

צחי כהן: למה לא נקראו לפחות איזה 30, 40 חולים לשאול אותם את דעתם מה הרעיון שלהם, מה חוות דעת.

צחי כהן: שתי האנשים שמייצגים את הוועדה פה, אחת מהם יושב ראש ועדת הכאב של החולים.

צחי כהן: אני הענקתי לה שנה בלי רשיון קנביס, והיא ביקשה ממני שאף חולה בארץ לא יידע שיש לה רשיון, וגם ליהודה ברוך כי היא רוצה לטפל רק בעצמה.

צחי כהן: אני אומר דברים אמיתיים מהלב.

צחי כהן: אני ביליתי בכל כך הרבה הלוויות והוספיסים, אף אחד לא בא שאל מה נשמע, מה עניינים, מה איתכם, מה אתם צריכים, איך מה קורה, איך המערכת פועלת.

צחי כהן: הכל מסביב, הכל הם בנו לעצמם מהצד.

צחי כהן: אנחנו אם חס וחלילה היום בשנייה אחת אומרים שאנחנו יוצאים מהמשחק, ואנחנו משביתים את המשחק, 3,000 חולים נהרסים להם החיים, אין להם מענה, כי הקנביס של החברות האחרות זה רמאויות ושחיתויות.

צחי כהן: חיים, אני מבקש שתיקח את הנושא לתשומת לב עד העומק של העניין, תראו באמת מה קורה שם, יש שם הרבה לכלוך.

צחי כהן: סליחה שאני מוציא הכל מהלב, אבל יש שם דברים נוראים שקורים ואין לנו עם מי לדבר.

צחי כהן: זה האמת, זה המציאות.

אילן גילאון: לך ברור שצריכים ללכת במכרז בעניין הזה?

צחי כהן: אפשר ללכת למכרז, ואפשר ללכת לשוק חופשי בשמחה, אבל שהכל יהיה פתוח, שהכל יהיה על השולחן, ובטח שמשרד הבריאות לא יקבץ חבורה של 20 חברים ויגיד בוא נבנה את הכל, נעשה הכול, נביא נציג של קבוצות הציבור, נציג של זה – שיקראו ל-30, 40 חולים ישאלו אותם מה קורה?

צחי כהן: מי מטפל בכם, מי למענכם, מי נמצא שם.

צחי כהן: הוא הראה לנו את הגרף של הקפיצה של החולים.

צחי כהן: צחי קליין פה עשה סרט בערוץ 2 ואני עברתי עם כל החולים שלי, את כל הרופאים בארץ ובכיתי להם שצריך לטפל בחולים, בגלל זה קפץ גרף, לא קפץ הגרף משום מה - - - הקנביס.

צחי כהן: משרד הבריאות במשך 10 שנים הלך על אסטרטגיה שאמר אנחנו ננסה להכניס את הקנביס.

צחי כהן: הצעירים יבקשו קנביס, תהיה להם מניעה, אנחנו לא ניתן להם כי הם צעירים.

צחי כהן: אבל מה קרה, פתאום מבוגרים גילו עולם חדש של תרופות, של בריאות, של שינה, של מצב רוח טוב, של תרופות כנגד סרטן, בגלל זה הם נכנסו לבהלה ולחץ.

צחי כהן: חיים, סליחה, צריך לקחת את הנושא הזה ביסודיות, ולא לתת לאנשים שרוצים לפעול כדי לקחת את הגורם לעצמם.

צחי כהן: צריך ממש לרדת חוק - - -

חיים כץ: הרבה כסף מסתובב - - -

צחי כהן: מליארדים הולך להיות שם, הוא דיבר על 5 מליון, הולך להיות שם מליארדים, זה הולך להיות יותר מגוגל.

צחי כהן: אני יודע מה אני אומר.

שלומי סנדק: אני אשמח לספר על הסבל של החולים היום.

צחי כהן: שהאנשים ימשיכו לצחוק, יש שם מליארדים.

אלכס ברק: היום לפי החשבון של ה-400, זאת אומרת 40 מליון כל חודש, זה 480 מליון לשנה רק תקציב עלות.

אלכס ברק: הוא אמר 11 אלף חולים כפול 400 כמה זה יוצא?

חיים כץ: 4 מליון.

אלכס ברק: 50 מליון, בבקשה...

צחי כהן: רק חולי סרטן בארץ יש 126 אלף, חצי מליון חולי כאב, יש פוסט טראומה, בארץ בלי עין רעה, אנחנו נפגעים ממצב פוסט טראומה מאוד קשה, ממלחמת 1973, 1967, גם עכשיו עם 1982 הכל אצלנו קשור בפוסט טראומה.

צחי כהן: הם הלכו על ניסוי של קרוב ל-30, 40 חולים, מאה אחוזי הצלחה.

צחי כהן: הם עצרו את הניסוי ולא מוכנים להמשיך לאשר לחולי פוסט טראומה.

קליין צחי: אין תרופה יותר טובה - - -

צחי כהן: אני מבקש לקדם את החוק.

רוני גמזו: הדיון כאן הוא דיון מאוד חשוב לי.

רוני גמזו: מהרגע שנכנסתי לתפקיד, הנושא הזה הוא נושא רציתי להסדיר אותו בצורה הטובה ביותר וזה קשה, קשה למשרד בריאות למצוא את האיזון הנכון בין טיפול רפואי, בין אי פגיעה בחולים, בין שיפור מצבם של החולים, לבין נושא שהוא נמצא בפקודת הסמים המסוכנים, שהוא יכול לצאת מידי שליטה של מערכת שלא תנתר את זה בצורה טובה, יש כאן אנשים שכולם עם כוונות טובות.

רוני גמזו: אני נפגשתי איתכם, אבל ההסדרה של זה היא מאוד רגישה, מאוד מורכבת, במיוחד למשרד שכל ליבו עם החולים.

רוני גמזו: אבל פה הוא פתאום צריך לתת נוהל למשהו שמוגדר כסם, ואנשים אחרים לא אתם, אנשים אחרים רוצים להשתמש בו למטרות אחרות.

רוני גמזו: ההסדרה היא קשה, כי היא קשורה - - -

עפו אגבאריה: כסם אבל לא לטיפול.

רוני גמזו: כן, ההסדרה היא קשה, היא קשורה תרבותית, היא קשורה במה יקרה בעוד 10, 15 שנים, אף אחד כאן לא יודע מה יקרה.

רוני גמזו: אנחנו צריכים לתת את זה לחולים ולהיזהר שזה לא יצור איזשהו טרנד כפי שקרה בקליפורניה.

שלומי סנדק: למה חולי סרטן מחכים?

רוני גמזו: זה קשה, אני אומר לכם מהלב, אתה מדבר מהלב, אני מדבר מהלב.

רוני גמזו: זה קשה לי להסדיר את זה, זה לא פשוט.

רוני גמזו: אני לא נתתי להם לשבת לבד בוועדה.

רוני גמזו: אני הייתי שם בפגישות, שמעתי אותם, ושמעתי אותך, ושמעתי את אלכס, אמרתי לכם בואו אליי למשרד, הקדשתי מזמני לשבת איתכם.

רוני גמזו: מה שיצא – שמעתי אותך, ויצרתי את האיזונים - - -

צחי כהן: מה יצא מזה, ילדה נאנסת בת 17 ואמרתם לי - - - תגידו את האמת, אתם יכולים לדבר - - -

רוני גמזו: שמעתי אתכם בצורה רגועה.

רוני גמזו: אתם צריכים להבין שזה משרד שצריך לקבל ולנתר הרבה מאוד שיקולים, גם את השיקולים שלך שהם כבדים וחשובים, גם את השיקולים של המשטרה שהם כבדים וחשובים.

רוני גמזו: צריך למצוא את האיזונים פה.

רוני גמזו: אתה צריך להאמין לי, אם אתה לא מאמין לי, ולמערכת, אתה צריך להגיד רוני תתפטר.

צחי כהן: רוני תתפטר.

צחי כהן: אני שמתי לך מכתב של ילדה בת 17 נאנסת פוסט-טראומה - - - ילדה בת 17 שנאנסה.

צחי כהן: רוני גמזו:     	אנחנו מוצאים את האיזון, אני שמעתי אתכם, שמעתי את אלכס, שמעתי כל מי שיכולתי.

צחי כהן: המטרה היא למצוא איזון נכון בין הדרישות שלכם, בין האספקה לפציינטים, בין ההגדרה נכונה של ההבחנות, בין אספקה נכונה, כי מה שקורה היום זה לא יכול להימשך.

צחי כהן: מה שקורה היום, שיש קשר בין מגדל לחולה.

צחי כהן: מה שקורה היום, שאתה מקבל החלטות בעצמך לבד, זה לא יכול להימשך.

צחי כהן: אני אמרתי לך במשרד שלי.

צחי כהן: אתה לוקח על הגב שלך יותר מדי.

צחי כהן: הלוואי ואתם הייתם לוקחים קצת על הגב שלכם.

צחי כהן: קחו  על הגב שלכם קצת.

רוני גמזו: ההסדרה היא לקחת על הגב שלנו.

רוני גמזו: זאת ההסדרה, היא מורכבת וקשה.

רוני גמזו: אני לא יכול לומר שבתוך התהליך הזה מייד כל חולה יקבל כך.

רוני גמזו: אני לא יכול להבטיח את זה.

רוני גמזו: אני יכול להבטיח תהליך שקוף של מכרז שבו כולם, כל מי שרוצה ואתה בוודאי אם אתה אומר שאתה 85% אז בוודאי שאתה צריך לגשת, ואתה צריך לקבל אולי איזשהו תיעדוף בגלל הנסיון שלך.

צחי כהן: אני לא צריך את הכסף לא בשביל טובת החולים, אני מסביר לכם שאתם לא איכפת לכם מטובת החולים.

רוני גמזו: תמשיכו לתת את טובת החולים.

רוני גמזו: תמשיך לסייע לחולים.

רוני גמזו: תמשיכו לתת את ה-400 בחינם.

רוני גמזו: 400 בחינם ייתן לך עדיפות.

רוני גמזו: תמשיכו לעשות את הדברים האלה, אנחנו לא אומרים לכם לא לעשות אותם.

רוני גמזו: אני רק אומר לך, אל תהיה בקשר עם חולים.

אלכס ברק: למה?

רוני גמזו: אתה תספק את זה לחברת אספקה, היא תהיה בקשר עם חולים.

רוני גמזו: היא תעביר את זה בצורה מסודרת לחולים.

אלכס ברק: אנחנו נגד.

רוני גמזו: זה הדרך שתהליך של אספקה - - -

עפו אגבאריה: בסוף את זה ישלם המטופל.

צחי כהן: בבית שלי היית פעם?

צחי כהן: נמצאים 30 אנשים על כסאות גלגלים.

צחי כהן: 5 שנים אני מכניס בבית, לא כיפור ולא תשעה באב, רק אנשים בלי ידיים ובלי רגליים, מתי ראית אנשים בלי ידיים ורגליים כל היום בבית, מטפל בהם, מאכיל אותם ומשקה אותם, מתי קראת  דבר כזה?

צחי כהן: מתי ראית דבר כזה?

חיים כץ: אני יושב ראש הוועדה בוועדת העבודה והרווחה מזה שנה וחצי בערך.

חיים כץ: החלפתי את שאול יהלום לפרק זמן קצר, הייתי יושב ראש ועדת העבודה והרווחה, ועברתי שלושה מנכ"לים.

חיים כץ: אני אומר לך מכל המנכ"לים שעברתי - רוני גמזו לא צריך להתפטר, למה איכפת לו - אז אולי הוא לא חושב כמוך, גם אם הוא לא חושב כמוך הוא לא צריך להתפטר.

חיים כץ: כשאנחנו מסתכלים על כל המכלול – משרד הבריאות איכפת לו.

חיים כץ: תשמע מה אני אומר לך, איכפת לו.

חיים כץ: אני רואה את זה איך הוא בא, איך הוא מתנהג, אני רואה איך הוא משקיע ובאיזה שעות.

חיים כץ: אי אפשר לתקן את הכל ביום אחד, ולא כל הצדק אצלכם ולא כל הצדק אצלו - תירגעו.

רוני גמזו: הקשר בין מגדל לבין מטופל הוא בהחלט קשר חשוב בצד הערכי.

רוני גמזו: וחשוב כי אתם רואים אנשים שבאמת הם רוצים לעזור למטופלים.

רוני גמזו: אבל לצורך ההסדרה, כדי לא לפגוע במטופלים, כדי ליצור מערכת מסודרת של נגישות מלאה שהמטופל יכול להגיע לכל מיני מקומות בארץ, ראינו צורך ליצור חברה או מסגרת שתעביר או שתהיה קשר בין המגדל לבין המטופל, לא יפגע במטופל, לא יפגע במטופל, לא יפגע גם בצד הכלכלי, כי היום העלויות קיימות.

רוני גמזו: אתה שומע שהמשלוח עולה כסף, הוא משלם עבור המשלוח.

רוני גמזו: בוא נסדיר את זה בצורה חכמה וטובה.

אלכס ברק: הם רוצים משלוח מאובטח.

רוני גמזו: בהחלט זה יהיה משלוח מאובטח.

רוני גמזו: אני גם רוצה להגיע למצב שזה יהיה בבתי מרקחת.

רוני גמזו: אני רוצה להגדיל את הנגישות, כל אחד מהתהליכים האלו הוא קשה, הוא קשה להסדרה, אבל אתה חייב להסדיר את זה כדי לא להיות במצב של כאוס, כי אני מפחד מהכאוס.

רוני גמזו: כולכם כנבחרי ציבור צריכים לקחת בחשבון שגם יכול להיות כאוס.

משה (מוץ) מטלון: אתה אומר תנו לנו עוד זמן, אנחנו בתהליך של עבודה, תעצרו את החקיקה.

משה (מוץ) מטלון: מה אתה בעצם אומר?

רוני גמזו: אני אומר שהמלצות הוועדה כבר אנחנו מתחילים בתהליך מיידי, אני לחצתי אותם כמעט חנקתי אותם ליישום מיידי שהמכרז ייצא תוך חודש.

חיים כץ: למה לא הבאתם את המגדלים לוועדה?

חיים כץ: הם בתוך המגרש הזה הרבה מאוד זמן.

צחי כהן: הם הקימו את המגרש.

עפו אגבאריה: מעניין, למה צריך לעשות את המכרז כל כך דחוף כשלא שמענו עדיין את המגדלים.

רוני גמזו: רוצה להסדיר את זה כמה שיותר מהר.

חיים כץ: במגרש הזה יש את המגלים, יש את יהודה ברוך שמלווה את זה מתחילת הדרך.

חיים כץ: יש כמה אנשים שהם היו בתוך המגרש, שנגעו, שפיתחו, שהלכו, שהתרחבו.

חיים כץ: באת ואמרת ליהודה ברוך אתה עומד בראש ועדה שבודקת שזה בסדר.

חיים כץ: למה לקחת את הצד השני שהיה איתו לאורך כל הדרך ואמרת לא רוצה לשמוע אותך?

חיים כץ: למה?

חיים כץ: זה אני לא מבין.

רוני גמזו: תקנו אותי אם אני טועה.

חיים כץ: אתה טועה בלי שתענה.

חיים כץ: הם היו צריכים להיות שם, לפחות לשמוע לפחות להרגיש.

רוני גמזו: העברת המידע, המסרים, הבקשות, הבעיות של המגדלים ידועות.

חיים כץ: לא ידועות.

קליין צחי: לא ידועות בשום צורה שהיא.

חיים כץ: אנחנו ישבנו פה לא זכרנו אם זה ארבע או חמש ישיבות, ביקשנו מכם בישיבות שתשתפו את המגדלים בתוך העניין הזה, יש להם ידע בגידול, באיכות.

חיים כץ: יש פה כל מיני עניינים אחרים מסביב.

חיים כץ: זה כמו כל עסק כלכלי.

חיים כץ: אמרתי למישהו פעם אצלנו כשהלכנו למכרז של תזונה של מזון, לא משנה איך זה ייגמר אתה תהיה בחקירות במשטרה.

חיים כץ: לא משנה, למה זה שלא יזכה יגיש תלונות, וההוא, לא חשוב איך שזה לא יהיה.

חיים כץ: פה בעסק כלכלי ולו רק למראית עין הייתם צריכים לקחת את אלה שהיום המגדלים הכי גדולים והם מספקים ל-80% מהשוק והייתם צריכים להביא אותם למגרש, ואתם לא הכנסתם אותם.

חיים כץ: ועל פניו נראה שכל הוועדה פסולה, על פניו - למה היא לא הביאה אותם?

חיים כץ: היא יודעת הכל?

חיים כץ: לא מבין את זה.

חיים כץ: אתה יודע, צדק צריך לא רק להיעשות גם להיראות, פה הוא לא נראה.

רוני גמזו: ההמלצות של הועדה שקופות לכולם.

חיים כץ: כן, אבל דרך קבלתם והסיבות לקבלתם לא ידועות.

רוני גמזו: אני מזמין כל אחד שרוצה לטעון – יש לכם טענות ספציפיות?

צחי כהן: אתה באמת אומר - - -

רוני גמזו: אני באמת אומר את זה.

צחי כהן: רוני, אתה בחור מקסים ונהדר, ואין לי שום דבר נגדך, רק מי שמנהל את כל המשחק זה בועז לב ויהודה ברוך, אתה חדש.

רוני גמזו: אני לא רוצה לשמוע.

רוני גמזו: אתה בחור מקסים ונהדר והוא מנהל לך את ה- - - תפסיק עם האמירות האלה.

רוני גמזו: תפסיק, אתה בכל זאת נמצא במקום שאתה לא יכול כל דבר להגיד.

צחי כהן: אני אומר את האמת.

חיים כץ: את האמת שלך, ויכול להיות שאתה טועה.

צחי כהן: יכול להיות שאני טועה.

מנדי לייטון בלישה: זה אירוניה שנציגת חולים - - -

אלכס ברק: כמה חולים את מייצגת?

מנדי לייטון בלישה: אני יושבת ראש העמותה למאבק בכאב, שפועלת גם בתחום של כאב סרטני וכאב כרוני מכל סיבה אחרת, אנחנו מעורבים בתהליך מהתחלה, זה הפך להיות קצת אירוני שאני הפכתי להיות האוייב.

מנדי לייטון בלישה: אני חושבת שכל זעקת לב של צחי שבאמת הרבה זמן נתן בחינם והקדיש את כל כולו מצביע על חלק מהבעיה שיש יותר מדי אחריות על המגדלים, כל מיני דברים שדיברתם עליהם זה צריך להיות החלטות רפואיות לא החלטות של מגדלים.

מנדי לייטון בלישה: אני רק רוצה להעלות כמה נקודות, אני גם לא אכנס לעניין של האיומים שהטילו עליי ודברים כאלה בשנים האחרונות.

מנדי לייטון בלישה: לדעתי זה מקובל שאנחנו משלימים עם זה שהמדינה לא נושאת בשום עלויות, חייב להימצא דרך.

מנדי לייטון בלישה: נכון, יש את הבעיה שזה לא נחשב תרופה, לכן זה לא יכול להיכנס לסל, לפחות צריך להיות השתתפות של קופת חולים למצוא דרך, זה לא יכול להיות שזה מוטל על החולים ואז בנוסף לזה שזה מוטל עלינו ורוב החולים לא עובדים ונלחמים, אז גם נצטרך לשלם במקום החולים שבאמת עצוב שלאחרים יש כסף, אבל איך נקבע למי יש כסף לשלם ולמי לא, חולים לא צריכים לקחת מחיר על חולים אחרים.

מנדי לייטון בלישה: המדינה צריכה לקחת את החלק שלה, אני מבינה שיש פה בעיה, אבל עדיין המדינה צריכה לקחת חלק במימון הזה.

מנדי לייטון בלישה: מאוד חשוב דברים תכלס כמו למשל שצריך להוסיף כוח אדם במשרד של ד"ר ברוך, יש המתנות מאוד ארוכות גם לקבלת רשיון, דוגמה להעלאת מינון, אני אישית מחכה חודשיים להעלאת מינון של התרופה, עדיין יש הרבה.

מנדי לייטון בלישה: מה שמדאיג אותי זה התקופה בין עכשיו לבין יישום המדיניות של מה שנקבע בוועדה, וצריך להחליט מי אחראי מה קורה בתקופה הזאת כי זה מה שהכי מדאיג אותי.

מנדי לייטון בלישה: לאור האשמות שהוטחו נגדי, רק צריך להיכנס לגוגל והדברים יעידו בעד עצמם.

אלכס ברק: שלום לכולם, אני היושב ראש של נס מעוז, זה ארגון שמייצג כמעט 2000 חולים רשומים שמטופלים בקנביס רפואי.

אלכס ברק: הנחתי על שולחן הוועדה נייר מסודר שמביע את ההתנגדות של חברי נס מעוז לרוב ההמלצות של הוועדה למעט 2. החולים לא מתנגדים להמלצות של הוועדה לגבי משטרת ישראל ולא לגבי המלצות של הועדה לגבי תהליך הרישוי.

אלכס ברק: איך?

אלכס ברק: כמה ולמה צריך להוסיף פקידים כדי שתהליך הרישוי והחידוש התנהל בצורה יותר מהירה זה עניין למנכ"ל משרד הבריאות.

אלכס ברק: ההתנגדות הראשונה שלנו והיא מאוד חריפה, הועדה כתבה שרוב חבריה חושבים שזה נכון להביא קנביס ב-2700 שקלים לחולה לחודש מחוץ לארץ, אנחנו מתנגדים בארץ שיש בה הכי הרבה שמש – ייצור כחול לבן לא רק סיסמה.

אלכס ברק: אנחנו חושבים שלייצר קנביס רפואי בישראל זאת חובה.

אלכס ברק: סעיף הבא.

אלכס ברק: הועדה המליצה שהרשות למלחמה בסמים תיקח על עצמה תפקיד מרכזי, אנחנו מתנגדים לזה מכול וכול.

אלכס ברק: הרשות למלחמה בסמים תפקידה להילחם בשימוש לרעה בסמים ולא בייצור למטרות ריפוי.

אלכס ברק: לכן אני לא רואה שום מקום ושום חלק ברמה העקרונית לרשות למלחמה בסמים מעבר לתפקידה כגוף מפקח וכגוף שמעביר למשטרה התראות מודיעין ברגע שהוא נתקל בהם.

אלכס ברק: סעיף רביעי, לגבי הגידול – אני רואה שהגידול אמור להיות לגמרי  מפוקח על ידי אנשים שמבינים בגידול, וזה משרד החקלאות, שאמור לקבל על זה אחריות.

אלכס ברק: דבר מאוד עקרוני לגבי הדרכה והפצה.

אלכס ברק: אתם מדברים על איזושהי מנטרה לנתק את המגדל מן החולה.

אלכס ברק: אני כנציג החולים שאני מייצג מתנגד בתוקף היות שהמשוב שהחולים במשך חמש שנים מקיימים יחד עם תיקון עולם עזר לתיקון עולם  להגיע לתרופת הקנביס הרפואי הזולה והטובה ביותר בעולם, זה דבר ששמעתי מנציגים בקונגרס בירושלים בשבוע האחרון.

אלכס ברק: לכן, אני חושב שההדרכה וההפצה זה דבר שצריך להיעשות בצוותא בין ארגוני החולים, המגדלים ומשרד הבריאות.

אלכס ברק: הסעיף הבא, הסעיף הזה מדבר על הנחיות הביניים של מנכ"ל משרד הבריאות.

אלכס ברק: אדוני, הזמנת אותי ביולי באוגוסט לפגישה שארכה שלוש שעות במשרדך, היתה לנו חליפת מכתבים מאוד ידידותית, אבל הוראות הביניים שלך מהוות התעללות בחולים, אני אקח דקה מזמנה של הוועדה כדי לספר לכם שיש לי חולה באפילפסיה שאביה הוא בכיר מדעני האטום של מדינת ישראל.

חיים כץ: מה זה חושב לעניין ואם אבא שלה בכיר, לא בכיר - - -

אלכס ברק: אני רוצה לומר איך מתעללים בחולה.

חיים כץ: ואם אבא שלה לא בכיר המדענים, אז אפשר להתעלל?

אלכס ברק: אבא שלה הוא בכיר מפני הזבל של מדינת ישראל.

אלכס ברק: אי אפשר להתעלל באף חולה.

אלכס ברק: ברגע שמנכ"ל משרד הבריאות אומר שלמרות שאפילפסיה זאת התוויה מוכרת בארה"ב ובאנגליה, לא מקבלים שום התוויות חדשות ואוסר על יהודה ברוך לתת לה רשיון, זה התעללות בחולה.

אלכס ברק: אני מזמין את משטרת ישראל לעצור אותי על זה שאני מטפל בה כשאין לה רשיון.

שלומי סנדק: גם אני נותן לחולים - - -

אלכס ברק: יש לי בעיה חמורה מאוד עם חולי פוסט-טראומה ונפגעי הלם קרב.

אלכס ברק: הנחיות הביניים של מנכ"ל משרד הבריאות בולמות טיפול בקנביס, ד"ר קנובלר שהיה ראש מחלקת טיפול בהלם קרב בצה"ל הצהיר ואמר לנו שהוא מצא שאפקט ההשכחה של שימוש בקנביס הוא המזור הטבעי האלטרנטיבי הטוב ביותר לחולי פוסט טראומה והלם קרב והדבר הזה נבלם.

אלכס ברק: אני מבקש להביא את הצעת החוק לקריאה טרומית בכנסת, הצעת החוק שאתם הגשתם להביא לקריאה טרומית בכנסת, לקיים דיון במליאה, אני מבקש שיצביעו על זה, ואני מבקש לבלום באופן דקלרטיבי את המלצות הוועדה הפנים משרדית  של משרד הבריאות תודה.

אלכס מילר: אני ממלא מקום של הבוסית שלי מירי זיו שהיא מנכ"לית האגודה למלחמה בסרטן.

אלכס מילר: ב-1995 פרופ' שוקי שמר קרא לי, אז הייתי מנהל הוספיס ב"שיבא" ושאל אותי מה דעתי על הטיפול בקנביס, אמרתי שאנחנו מסתדרים עם - - - .

אלכס מילר: לפני חמש שנים נתתי הרצאה על הטיפול העתידני בכאב, שם התייחסתי לגבי החשיבות של הקנביס והפוטנציאל של קנביס.

אלכס מילר: אחרי שיהיה הנדסה גנטית להפוך את זה למשכח כאבים שהוא מתקרב אולי לאופי ורידים.

אלכס מילר: ביקשתי את הרשות כיוון שאני נאיבי ובאתי בפעם הראשונה ובשלבים מתקדמים מאוד של הדיונים פה, לשאול באופן נאיבי מה ההבדל בין שני הבני דודים אלה, בין קנביס ואופיואידים.

אלכס מילר: זאת אומרת מבחינת הגישה לעזרה לחולה, כמו שאופיואידים יש בקרה מצויינת יש מכירה מצויינת בבתי מרקחת, יש החזר כסף מצויין על ידי המבטחים.

אלכס מילר: אז מה הבעיה?

אלכס מילר: אני צריך לשמוע את הדיבורים המרגשים של אנשים שדנים פה, בזמן שאפשר להטיל את החוקה לגבי אופיואידים ולהעביר את זה ממש לקנביס, אתה בעצמך אמרת שאתה רוצה שבבתי מרקחת - - -

צחי כהן: הלוואי

אלכס מילר: בבתי מרקחת יש תכשיר תרופתי, וכבר דיברנו על סווינקס היום, אבל יש יתרונות גדולים לעישון של הקנביס, ולכן בית מרקחת שמתמודד מצויין עם מתדון, עם מורפינים, הידרומורפון ועם התכשירים האחרים, מה הוא לא יוכל להתמודד עם קנביס?

אלכס מילר: יוכל.

אלכס מילר: אז בשביל מה כל הבכי הזה?

אלכס מילר: אני לא מבין את זה בתור אדם נאיבי שבא פעם הראשונה לפורום הזה.

אלכס מילר: תודה רבה.

חיים כץ: תם ולא נשלם.

חיים כץ: אנחנו נמצאים בכנסת ישראל, בכנסת ישראל הדיוניםם בוועדות מסתיימים כשהמליאה מתחילה.

חיים כץ: במהלך או לקראת סוף החודש הזה או בשבוע הראשון של החודש הבא נתכנס לישיבה נוספת, עד אז אני אפגש עם מנכ"ל משרד הבריאות רוני גמזו, ויכול מאוד להיות שאם יהודה ברוך יהיה לו זמן בשבילי, אני אפגש גם איתו, ואני אנסה להיכנס וללמוד איך התנהל העסק הזה.

חיים כץ: תודה רבה.

חיים כץ: הישיבה נעולה.